*Tájékoztató jellegű iratminta!*

**Munkaszerződés határozatlan idejű foglalkoztatásra**

amely létrejött

egyrészről …………………………………… *(név)* …………………………………… *(székhely, adószám, cégjegyzékszám), képviseli:* ……………………………… *(cég képviseletére jogosult személy neve)* ……………………  *(képviselet típusa)*, mint munkáltató *-* a továbbiakban **Munkáltató**,

másrészről …………………………………… *(név)* …………………………………… *(cím, születési hely és idő, anyja neve, személyigazolványszáma, adóazonosító jele, TAJ-száma)*, mint munkavállaló *- a továbbiakban* ***Munkavállaló****-*

a továbbiakban együttesen: Felek - között az alulírt helyen és időben, az alábbi feltételek szerint.

1. Felek megállapodnak abban, hogy Munkáltató a Munkavállalót ………… *(év)* ....................... *(hó)* ........ napjától kezdődően határozatlan időtartamú munkajogviszony keretében foglalkoztatja. Felek egyező akarattal a munkaviszony vonatkozásában három hónap próbaidőt kötnek ki. A próbaidő alatt a szerződést bármelyik fél indokolás nélkül felmondhatja.

2. Munkavállaló munkaköre:

………………………………………………………………………………………………………

A munkakör írásba foglalt leírása jelen szerződés mellékletét képezi. A munkaköri leírást Munkáltató a szerződés megkötésével egyidejűleg átadja a Munkavállalónak, aki annak átvételét jelen szerződés aláírásával elismeri.

3. Munkavállaló havi bruttó személyi alapbére: ................................. *(összeg)* Ft-, azaz ………………………………………… *(összeg betűvel kiírva),* melyet a Munkáltató utólag, a tárgyhónapot követő hónap 10. napjáig köteles a Munkavállaló …………………… Banknál vezetett ……………………………………… *(számlaszám)* számú bankszámlaszámára átutalással - a kötelező adóelőleg, társadalombiztosítási és munkavállalói járulék levonása után – teljesíteni.

4. Munkavállaló munkavégzésének helye:

………………..................................................................................................

5. Felek megállapodása alapján a munkaviszony általános teljes napi munkaidőre jön létre. A rendes munkaidő munkanapokon hétfőtől péntekig 8:00 órától 16:30-ig tart, 30 perc ebédszünettel. Az ebédszünet nem képezi a munkaidő részét.

6. Munkavállaló közvetlen irányítását ..........………………...................... *(munkáltatói jogkör gyakorlójának neve)* látja el, aki a heti munkaidő-beosztást a tárgyhetet megelőző hét utolsó munkanapján köteles a munkavállalóval egy hétre előre közölni.

7. Munkavállaló tudomásul veszi, hogy a munkaviszony azonnali hatályú megszüntetését eredményezi a munkáltató oldaláról, ha a Munkavállaló:

- a munkavégzés helyén ittas vagy önhibából eredő bódult állapotban jelenik meg,

- a munkavégzés helyéről önkényesen eltávozik vagy attól menthető ok nélkül távol marad,

- a munkáltatói utasításnak szándékosan vagy súlyos gondatlansággal nem tesz eleget,

- a munkáltatónak szándékosan kárt okoz (szándékos rongálás, lopás stb.),

- az üzleti titkot megsérti.

8. Felek rögzítik, hogy Munkáltató működésével összefüggő adatok az üzleti titok körébe tartoznak, ezek megsértése esetén a Munkáltató jogosult a Munkavállaló munkaviszonyának azonnali hatállyal történő megszüntetésén túl kártérítési igényét is érvényesíteni. Munkavállaló munkabérével összefüggésben munkatársainak és kívülálló harmadik személyeknek információ kiadására nem jogosult.

9. A Munkavállalót megillető szabadság mértékére, illetőleg a szabadság kiadására a Munka Törvénykönyvének szabályai irányadók.

10. Munkavállaló kártérítési felelősségére az Mt. rendelkezései irányadóak. Munkavállaló gondatlan károkozása esetén a kártérítés mértéke Munkavállaló négyhavi távolléti díjának összegét nem haladhatja meg.

Súlyos gondatlan és szándékos károkozás esetén Munkavállaló köteles a teljes kárt megtéríteni. Munkavállaló vétkességére való tekintet nélkül az okozott teljes kárt köteles megtéríteni az elszámolási és visszaszolgáltatási kötelezettséggel átvett olyan dolgokban bekövetkezett kár és/vagy hiány esetén, amelyeket állandó őrizetben tart, kizárólagosan használ vagy kezel.

11. Jelen szerződésben nem szabályozott kérdésekben a Munka Törvénykönyve és az egyéb munkaviszonyra vonatkozó szabályok rendelkezései az irányadóak. Jelen munkaszerződés kizárólag írásban, közös megegyezéssel módosítható.

12. Jelen szerződést bármely fél a mindenkor hatályos munkajogi szabályoknak megfelelően felmondhatja. A munkaviszony felmondással történő megszüntetésére, így különösen a végkielégítésre, munkavégzés alóli mentesítésre, illetőleg az időarányosan fizetendő munkabér és egyéb járandóságok, dokumentumok kiadására a Munka Törvénykönyvéről szóló 2012. évi I. törvény szabályai irányadók.

##### Felek a jelen szerződést – annak áttanulmányozása és értelmezése után, mint akaratukkal mindenben megegyezőt – …… eredeti példányban előtt jóváhagyólag aláírták.

Kelt: ………………………….*(város/község)*……………*(év)*…………………..*(hónap)*…*(nap)*

|  |  |
| --- | --- |
| ……………………………………..*(Munkáltató teljes neve)***Munkáltató** | ……………………………………….*(Munkavállaló teljes neve)***Munkavállaló** |